**Έναρξη δηλώσεων μαθημάτων εαρινού εξαμήνου ακαδημαϊκού έτους 2020 – 2021**

Καλούνται οι φοιτητές του 1ου, 2ου, 3ου, 4ου έτους καθώς και οι επί πτυχίω φοιτητές να κάνουν δήλωση μαθημάτων για το εαρινό εξάμηνο του ακαδημαϊκού έτους 2020 – 2021 από **σήμερα Τρίτη 2 Μαρτίου έως και την Κυριακή 21 Μαρτίου 2021.**

1. Οι δηλώσεις μαθημάτων είναι υποχρεωτικές, γίνονται αποκλειστικά ηλεκτρονικά από τους ίδιους τους φοιτητές στο σύστημα https://classweb.uoi.gr  και πάντα εντός της παραπάνω χρονικής προθεσμίας.
2. Οι φοιτητές οφείλουν να ελέγχουν τη σωστή υποβολή των δηλώσεών τους (προτείνεται η αποσύνδεση από το σύστημα και η επανασύνδεση και όχι από κινητό τηλέφωνο) ώστε να διαπιστώνουν την έγκυρη υποβολή της δήλωσης.
3. Οι φοιτητές δεν θα μπορούν να λάβουν μέρος στις εξετάσεις μαθημάτων που δεν τα έχουν δηλώσει.
4. Οι φοιτητές που δεν θα κάνουν δήλωση μαθημάτων εντός της παραπάνω χρονικής προθεσμίας θα πρέπει να καταθέσουν αιτιολογημένη αίτηση στη Γραμματεία του Τμήματος προκειμένου να εξεταστεί η κατ’ εξαίρεση εκπρόθεσμη δήλωση των μαθημάτων από την Επιτροπή Προπτυχιακού Προγράμματος Σπουδών του Τμήματος.

**Σημαντικές οδηγίες**

Ιδιαίτερη προσοχή θα πρέπει να δοθεί από τους φοιτητές στην ορθή συμπλήρωση της δήλωσής τους. Για τους φοιτητές εισαγωγής 2017 – 2018 και μετά, υπάρχει η υποχρέωση του ν+3, όπου ν = ο αριθμός μαθημάτων του τρέχοντος εξαμήνου. Δηλαδή οι φοιτητές θα πρέπει πρώτα να δηλώσουν τα οφειλόμενα μαθήματα των προηγούμενων εξαμήνων και μετά του τρέχοντος εξαμήνου.

**Π.χ.**

1. Φοιτητής του **Δ΄ εξαμήνου** που χρωστάει και τα 4 μαθήματα του Β΄ εξαμήνου, δηλώνει τα **4 μαθήματα** του Β΄ εξαμήνου και **3 μαθήματα** του Δ΄ εξαμήνου.

2. Φοιτητής του ΣΤ΄ εξαμήνου που χρωστάει 2 μαθήματα του Β΄ εξαμήνου και 4 μαθήματα του Δ΄ εξαμήνου, δηλώνει τα **2 μαθήματα** του Β΄ εξαμήνου, τα **4 μαθήματα** του Δ΄ εξαμήνου και τα **2 μαθήματα** του ΣΤ΄ εξαμήνου.

Οι **επί πτυχίω** φοιτητές μπορούν να δηλώσουν όλα τα μαθήματα του χειμερινού εξαμήνου ΑΡΚΕΙ να τα έχουν δηλώσει έστω και μια φορά στο παρελθόν. Επίσης έχουν τη δυνατότητα να κάνουν 2 δηλώσεις στο classweb. Στην **ΕΑΡ 2020-2021** δηλώνονται τα οφειλόμενα μαθήματα των εαρινών εξαμήνων και στην **ΕΜΒΟΛΙΜΗ ΕΑΡ. 2020-2021** δηλώνονται τα οφειλόμενα μαθήματα των χειμερινών εξαμήνων.

**Προσοχή,** υπενθυμίζεται ότι οι **απαραίτητες προϋποθέσεις** για τη λήψη πτυχίου είναι: α) η επιτυχής εξέταση στον αριθμό των μαθημάτων που προβλέπεται από το πρόγραμμα σπουδών του έτους εισαγωγής **και** β) ο αριθμός των μαθημάτων κάθε εξαμήνου που θα πρέπει να αντιστοιχεί σε τριάντα (30) ECTS.